hotchpotch/miracl-hf-unified huggingface dataset:
Rovaniemen keskuskenttä
Rovaniemen Keskuskenttä on Rovaniemen keskustassa sijaitseva yleisurheilu- ja jalkapallostadion, joka avattiin vuonna 1953. Stadion toimii Veikkausliigassa pelaavan RoPS:in kotikenttänä ja sen kapasiteetti on 2 900 katsojaa.
Keskuskenttä on avattu vuonna 1953 ja sitä piti alun perin alkaa kunnostaa syksyllä 2007. Rovaniemen kaupunki kuitenkin päätti siirtää remontin ainakin vuoteen 2008. Veikkausliigan puheenjohtaja Jan Walden ilmoitti, että jos RoPS nousisi Ykkösestä liigaan, ei sille myönnettäisi enää poikkeuslupaa pelata liigan vähimmäsvaatimukset täyttämättömällä Keskuskentällä.
Vihdoin kesäkuussa 2008 kentällä alkoi remontti, jossa pystytettiin valomastot. Valot saatiin pystyyn hieman alkuperäisestä aikataulusta myöhässä, syyskuun alussa. Kesän 2009 aikana kentälle vaihdettiin tekonurmi ja rakennettiin uusi huoltorakennus. RoPS pelasi neljää viimeistä kotiottelua lukuun ottamatta muut kotiottelunsa evakossa Susivoudin kentällä. RoPS sai kolmesti peräkkäin poikkeusluvan pelata liigalisenssin ehtoja täyttämättömällä kentällä ja välttyi myös sanktioilta vaikka ei saanut valoja pystyyn määräaikaan, 24. elokuuta 2008, mennessä 75 000 euron sakon nojalla.
Kesällä 2015 valmistui uusi pääkatsomo. Avajaiset olivat 10.7.2015 ja avausotteluna oli Veikkausliigan sen hetken kärkikamppailu RoPS-HJK. Uuden katsomorakennuksen on suunnitellut Arkkitehtityöhuone Artto Palo Rossi Tikka.
Keskuskentällä on kolme ympäröivää juoksurataa ja etusuoralla vielä neljäs rata. Radat on päällystetty vihreällä kestopäällysteellä. Stadionilla on kesällä 2015 valmistunut uusi pääkatsomo 2 003 istumapaikalla sekä takasuoralla 800 hengen katettu katsomo. Kentällä on 1000 luxin valomastot, jotka pystytettiin alkusyksystä 2008. Keskustan luonnonnurmi korvattiin vuonna 2009 uudella tekonurmella, samalla kentälle asennettiin lämmitys. Kenttäremontin yhteydessä työmaalta löytyi sodanaikainen 105-millinen kranaatti.
Keskuskentällä pelataan myös FC Santa Clausin kotiottelut ja käydään yleisurheilukilpailuja. Kenttä on myös muiden jalkapallojuniorien, lähistön koulujen ja päiväkotien virkistyskäytössä. Kenttä on peruskorjattu vuonna 1982 ja se on kenttäolosuhteiltaan täysin modernisoitu 2009.
Yleisöennätys, joka on 8 543 katsojaa, syntyi 4. marraskuuta 1987. RoPS kohtasi tuolloin Euroopan Cup-voittajien Cupissa albanialaisen KS Vllaznia Shkodërin. Kotimaisten sarjojen otteluiden suurin yleisömäärä on 5 471, joka kerääntyi lehtereille ottelussa RoPS - HJK vuonna 1981.
Epimeeri
Stereokemiassa toistensa epimeerejä ovat molekyylit, jotka eroavat keskenään vain yhden tetraedrisen kiraliakeskuksen atomien tai atomiryhmien keskinäisestä sitoutumisjärjestyksestä. Ollakseen epimeerejä, molekyyleissä tulee olla vähintään kaksi kiraliakeskusta, muuten ne olisivat vain toistensa peilikuvia eli enantiomeerejä. Epimeria on diastereomerian erityistapaus ja epimeerit ovat myös toistensa diastereomeerejä.
Epimerisaatiossa toinen epimeeri muuntuu vastin epimeerikseen.
Toistensa epimeerejä ovat esimerkiksi D-glukoosi ja D-galaktoosi. Nämä ovat samalla myös toistensa α/β anomeerejä. Anomeria onkin vain epimerian erityistapaus ja anomeerit ovat toistensa epimeerejä.
Red Steel
Red Steel on Ubisoft Parisin kehittämä ja Ubisoftin julkaisema ensimmäisen persoonan ammuntapeli. Peli julkaistiin 
Wiille vuonna 2006. "Red Steel" paljastettiin ensi kerran toukokuun 2006 "Game Informer" -pelilehden numerossa, ja se oli ensimmäinen Wii-peli, josta nähtiin kuvakaappauksia ja samalla myös ensimmäinen peli, joka antoi yleisölle tietoa Wiin kyvyistä. Peli julkaistiin Wiin julkaisun myötä. Pelille on julkaistu jatko-osa "Red Steel 2".
Peli hyödyntää Wiin innovatiivisen liikkeentunnistavan ohjaimen lisäksi sen lisäosaa ”nunchuckia”. Muun muassa aseita ja katanaa kontrolloidaan ohjaimella, lataus hoidetaan nunchuckia ravistamalla ja käsikranaattien heitto onnistuu tekemällä heittoliike nunchukilla. Pelin vihollisten tekoäly on kehittynyttä, sillä pelaaja voi pakottaa ne antautumaan sen sijaan että tappaisi ne. Esimerkiksi katanan voi pysäyttää ennen kuolettavaa iskua ja vihollisilta ampua aseet käsistä pois. Väkivaltaisempi lähestymistapa on mahdollinen, mutta siitä on vähemmän hyötyä; antautunut vihollinen voi antaa uusia aseita tai neuvoa uusia reittejä. Pelin ominaisuuksiin kuuluu myös ajan hidastaminen, jolloin pelaaja voi valita aseellaan vihollisista parhaat ampumiskohdat. Pelissä on mukana myös moninpeli.
"Game Informer" -lehti julkaisi ensimmäiset kuvankaappaukset "Red Steelistä". Kuvat levisivät nopeasti blogien ja fanisivustojen kautta. "Ubisoft Paris" väitti, että kyseiset kuvankaappaukset olisivat suoraan pelatessa napattuja. E3-messuilla 2006 kyseinen väite sai vahvistusta ylimäärin, sillä graafista ilmettä oltiin ehditty parantaa.
Ubisoft paljasti australialaisen "Hyper"-lehden haastattelussa, että peli pyörii muokatulla Unreal Engine 2.5 -pelimoottorilla. Ubisoftin tiimi oli työskennellyt aiemmin kyseisen pelimoottorin parissa, joten he tiesivät sen heikkoudet ja vahvuudet. Pelin graafisella ilmeellä haetaan ennemmin taiteellista, kuin fotorealistista tyyliä. Myöhemmin Nintendon virallinen Europe-lehti kertoi, että pelaajat voisivat odottaa vielä hienompaa grafiikkaa, kuin Nintendo GameCuben "Resident Evil 4":ssä.
Koska "Red Steel" oli ensimmäinen kolmannen osapuolen Wii-peli, josta julkistettiin kuvankaappauksia, sai se aikaan suuren jännityksen Nintendo-pelaajien keskuudessa. Suuresta julkisuudesta huolimatta "Red Steel" sai aikaan varsin negatiivisen vastaanoton. Monet kriitikot valittivat, että ohjaustuntuma oli liian epätarkka, eivätkä miekkailukohtauksissa käytetyt liikkeet vastanneet television ruudulla niitä, mitä pelaaja oli toteuttanut huitoessaan Wii Remotea. Ubisoft kertoi myöhemmin, että he olivat saaneet Wii Remoten kehitystyökalut liian myöhään, eivätkä siitä syystä saaneet pelin ohjausta sellaiseksi, millaiseksi he olivat sen alun perin kaavailleet.
Kriittinen vastaanotto oli loppujen lopuksi varsin ristiriitainen. "Game Rankingsin" laskema keskiarvo pelille on 66 %.
Cunning Stunts
Cunning Stunts on vuonna 1997 tallennettu Metallican konsertti Fort Worthista, Texasista. Konsertissa käytettiin huikeita lavasteita. Enter Sandmanin kohdalla lavasteet menivät ns. "pieleen" ja lavalla syntyi lavastettu kaaos, joka hämäsi monet katsojat luulemaan tilannetta todelliseksi varsinkin kiertueen ensimmäisillä keikoilla. Lavastemiehiä lenteli, palavia henkilöitä sammutettiin, valonheittimet kaatuivat ja lamput sammuivat. Loppukeikan Metallica soitti muutaman pienen kattolampun valossa.
Cunning Stunts tarjoaa myös paljon ekstramateriaalia mm. takahuoneesta, faneista, Metallica-yhtyeen jäsenistä, yhtyeen avustajista ja noin 1 000 kuvaa kiertueelta.
Osmo Ilmari
Osmo Ilmari Lampinen (2. lokakuuta 1927 Pieksämäki – 6. heinäkuuta 1999 Helsinki), kirjailijanimeltään Osmo Ilmari, oli suomalainen toimittaja ja tieteiskirjailija, joka kirjoitti 1950-luvulla muutamia nuorten tieteiskirjoja, jotka ovat juoneltaan ja älyllisesti korkeatasoisia nuortenkirjoiksi. Päätoimisesti hän oli Pirkka-lehden päätoimittaja. 1950-luvun puolivälissä Osmo Ilmari ohjasi ja käsikirjoitti elokuvat "Kesäyön lapset" (Ralf Rubinin kanssa), "Selvä junalle 61" (rautatieaiheinen lyhyt dokumentti) ja "Kotimme Tampere" (lyhyt opetuselokuva). Vuosina 1988–1996 Osmo Ilmari julkaisi Portissa kuusi novellia.
Osmo Ilmari kirjoitti 1950-luvulla nuorten tieteiskirjat "Uhka avaruudesta", "Kadonneet Kuussa", "Siriuksen lähettiläs" ja "Planeetta Logos", jotka WSOY julkaisi Nuorten toivekirjasto -sarjassa.
Kolmen ensimmäisen kirjan pääosissa ovat ystävykset, suomalainen teekkari Jaakko Halla ja hänen lääketiedettä opiskeleva irlantilaisystävänsä Patrick eli Pat. Myös Jaakon isä, tekniikan tohtori Yrjö Halla ja tämän veli, yli-insinööri Heikki Halla ovat olennaisia hahmoja. Tarinoiden punaisena lankana on diktatuurin vastaisuus: "Uhka avaruudesta" käsittää taistelun avaruusasemalta käsin toimivaa Uusikuu-nimistä laitonta valtiota vastaan, koska tämä joukkio haluaa saada maailmanvaltiuden, "Kadonneet kuussa" -kirjan diktatuuri on teräksentuotantoyhtiö, joka syyllistyy laittomuuksiin, kuten orjatyövoiman käyttöön, ja "Siriuksen lähettiläs" liikkuu Maassa alkaneen vallankumouksen tiimoilla. Vallankaappaajien kuvioita sotkee Jaakon ja Patin avaruudesta löytämä, voimakkaaseen telepaattiseen hallintaan pystyvä vieraan rodun edustaja.
"Planeetta Logos" sijoittuu kaukaiselle planeetalle, jonne Maan avaruuslentäjä Martti Jyry tekee pakkolaskun. Hän tutustuu uuteen sivilisaatioon, joka on eräänlainen ylimyksellinen harvainvalta. Planeettaa hallitaan valtavan tietokonejärjestelmän avulla, johon tietyn tason ylittävät planeetan kansalaiset ovat jatkuvassa yhteydessä. Ulkopuolisen silmin katsoessaan Jyry huomaa järjestelmässä perustavanlaatuisen ajatusvirheen.
Jyry, hänen ystävänsä Koron ja palvelija Ptai eksyvät metsästysretkellä viidakkoon ja he löytävät muinaisen Uthran kaupungin, josta paljastuu yllättäviä totuuksia. Kaupunki on kuitenkin kiellettyä aluetta, joten kolmikko joutuu tuomituksi ja suljetaan kaivokseen. Jyry ei lannistu ja tuota pikaa onkin käynnissä planeetanlaajuinen vallankumous, joka päättyy siihen että Koron ja Ptai menevät naimisiin, muinainen Uthra rakennetaan uudelleen ja Jyry palaa kotiin varta vasten rakennetulla uudisaluksellaan.
Algiinihappo
Algiinihappo myös "algiini", suola: "alginaatti", on ruskolevän soluseinissä yleinen kumimainen yhdiste. Algiinihapon kemiallinen kaava on (CHO) ja CAS-numero 9005-32-7. Elintarvikkeissa käytettävän algiinihapon E-koodi on E400.
Algiinihappo on lineaarinen kopolymeeri, joka koostuu 1-4 β-D-mannuronaatti (M) ja tämän C-5 epimeeri α-L-glukuronaatti (G) -blokeista, jotka liittyvät toisiinsa kovalenttisesti.
Kopolymeeri voi olla muotoa:
Eri muotojen suhteellinen määrä vaihtelee algiinihapon lähteen mukaan. (1)-muoto luo joustavimmat ketjut, jotka liukenevat paremmin veteen alhaisessa pH:ssa kuin muut muodot. Glukuronihappo-blokit muodostavat jäykkiä ketjuelementtejä, ja kaksi yli 6 yksikön Glukuronihappo-blokkia muodostavat stabiileja ristiinkytkettyjä risteyksiä divalenttien kationeiden (kuten esimerkiksi Ca, Ba, Sr) kanssa, mikä johtaa kolmiulotteiseen geelimäiseen verkkorakenteeseen. Alhaisessa pH:ssa protonoidut algiinihapot (tai alginaatit) muodostavat happamia geelejä, joiden vakaus määrittyy glukuronihappo-blokkien suhteellisesta määrästä. Alginaatteja eli algiinihapon suoloja on esimerkiksi natriumalginaatti (CHNaO), jonka E-koodi on E401.
Algiinihapon kaupalliset variaatiot uutetaan merilevästä, esimerkiksi solmulevästä ja jättimäisestä päärynälevästä.
Algiinihappoa tuottavat myös tietyt bakteerit, lähinnä "Azobacter"-laji. Yritykset tuottaa bakteriaalista alginaattia eivät ole vielä kaupallisesti onnistuneet.
Algiinihapon väri vaihtelee valkoisesta keltaisen ruskeaan. Se esiintyy rihmamaisena, rakeisena tai jauhetussa muodossa. Yhdiste on veteen ja orgaanisiin liuottimiin liukenematon, mutta liukenee hitaasti natriumkarbonaatin, natriumhydroksidin ja trinatriumfosfaatin emäksisiin liuoksiin.
Algiinihappo imee vettä nopeasti, mikä tekee siitä hyödyllisen lisäyhdisteen kuivatetuissa tuotteissa sekä muun muassa tekstiilien ja paperin valmistuksessa. Sitä käytetään myös vesi- ja tulitiiviissä kankaissa, juomien sakeuttajana, jäätelössä ja kosmetiikassa, sekä myrkyllisiä metalleja verestä sitovana detoksifioijana.
Algiinihapon puhdistetut muodot ovat usein myös antasidien, eli mahan happamuutta neutraloivien tuotteiden ainesosia. Antasidit auttavat närästykseen ja ylävatsapoltteeseen neutraloimalla mahahappoa. Algiinihappo muodostaa mahan pinnalle kelluvaa vaahtoa, kun se joutuu kosketuksiin mahanesteiden ja syljen kanssa. Vaahto estää mahan happamuuden nousua ruokatorveen.
Algiinihappoa käytetään myös hammaspaikoissa, ja elintarviketeollisuudessa keittojen ja hyytelöiden sakeuttajana. Kalsiumalginaattia käytetään tulenkestävissä vaatteissa.
Patrick Moore
Sir Patrick Alfred Caldwell-Moore (4. maaliskuuta 1923 – 9. joulukuuta 2012) oli englantilainen tähtitieteen harrastaja, joka kirjoitti monia alan kirjoja ja myös tieteiskirjoja sekä osallistui tähtitaivaasta kertoneen pitkän brittiläisen televisiosarjan "The Sky at Night" tekoon. Hän kirjoitti yli 70 kirjaa tähtitieteestä.
Moore toimi myös säveltäjänä ja ksylofonistina.
Pekka Helasvuo
Pekka Helasvuo (s. 1948) on suomalainen viulisti ja kapellimestari. Hän on vieraillut kaikkien merkittävien suomalaisorkesterien kapellimestarina ja tällä hetkellä (heinäkuu 2006) toimii Metropolia Ammattikorkeakoulussa orkesteri- ja kamarimusiikin yliopettajana.
RevConnect
RevConnect on P2P-ohjelma, joka pohjautuu DC++:an lähdekoodiin. Suurin ero RevConnectissa on se, että ohjelma pystyy lataamaan tiedostoja eri lähteiltä (samalla tavalla kuin Kazaa).
Se käyttää Kademlia -nimistä tekniikkaa (toisin kuin DC++).
Anu Tali
Anu Tali (s. 18. kesäkuuta 1972) on virolainen kapellimestari ja suomalais-virolaisen sinfoniaorkesterin perustaja.
Hän on valmistunut Viron Musiikkikorkeakoulusta, jonka jälkeen hän on opiskellut orkesterinjohtoa Pietarin konservatoriossa Leonid Kortshmarin oppilaana. Anu Tali on vieraillut useiden suomalaisorkestereiden johtajana. Kesällä 2006 Anu Tali teki debyyttinsä Savonlinnan Oopperajuhlilla johtamalla Bizet'n oopperan Carmen. Syksystä 2007 hän toimii Winnipegin Manitoba Chamber Orchestran taiteellisena johtajana ja kapellimestarina. Vuodesta 2013 alkaen hän on ollut "Sarasota Orchestra"n musiikillinen johtaja Floridassa Yhdysvalloissa.
Hän ilmoitti vuoden 2017 syksyllä lopettavansa Sarasota Orchestrassa kauden 2018/2019 lopussa.
Anu Talin managerina toimii hänen identtinen kaksoissisarensa Kadri Tali.
Eva Maria Mudrich
Eva Maria Mudrich (syntymänimi "Eva Maria Ehrhard", taiteilijanimi "Maren Offenburg") (13. kesäkuuta 1927 Berliini, Saksa – 6. joulukuuta 2006) oli saksalainen kirjailija, jolta on suomennettu "Feridan onnelliset" nuorten scifiä sisältävässä Tiikeri-sarjassa.
Alkuteos "Das Glück von Ferida", K. Thienemanns Verlag 1976. Feridan onnelliset kuvaa tulevaisuuden maailmaa, jota valvoo turvavirasto. Eräällä Tyynenmeren saarella on koealue, jossa kehitetään uutta, onnellisempaa ihmisrotua.
Steven Caldwell
Steven Caldwell (oikealta nimeltään "Stewart Cowley", s. 1947) oli alun perin graafinen suunnittelija, joka ryhtyi tieteiskirjailijaksi. Myöhemmin hän on kirjoittanut lastenkirjoja. Caldwell on suomennetun "Galax-sarja"n tekijä. Alkuperäinen teossarja on englantilainen "Terran Trade Authority " eli TTA, jonka pohjalta on tehty roolipelejäkin. Galax-sarjassa seikkaillaan kuvitteellisessä tähtienvälisessä avaruudessa, jossa on erilaisia elämänmuotoja ja käydään sotia. Se on lähinnä nuorille lukijoille tarkoitettu. Kirjoissa on monia eri taiteilijoiden tekemiä scifi-aiheisia maalauksia.
Galax-sarja on osa englanninkielistä "Terran Trade Authority" eli TTA-sarjaa. TTA-sarja ilmestyi aluksi neljänä teoksena, joista ensimmäinen oli Stewart Cowleyn omalle nimellään julkaisema "Spacecraft 2000–2100 AD", joka kertoo tähtienvälisen matkustuksen keksimisestä, avaruusalusten kehityksestä ja tähtienvälisestä sodasta. Suomennettu Galax-sarja on alkuperäisen TTA-sarjan jatko-osa.
"Avaruuden muukalaisia" on kuvitteellisten planeettojen esitys. Galax-sarjan kirjat ovat kuvitettuja nuorten kirjoja. Kuvitus on monen taiteilijan tekemää. Galax-sarjan ansio onkin siinä, että se esitlteli ennen internetin aikakautta scifi-taidetta suomalaisille lukijoille, muun muassa Peter Elsonia. Galax-sarjaan on otettu mukaan monia taideteoksia, jotka eivät kelvanneet alkuperäiseen TTA-sarjaan.
Kirjoissa on teknikka kehittynyt hyvin pitkälle, mutta tähtienvälistä maailmaa varjostavat autoritaariset hallitukset ja sodankäynti. Kirjoihin on luotu kuvitteellinen tulevaisuuden historia.
Stewen Caldwellin eli Stewart Cowleyn kirjoittamat
Galax-sarjan eli alkukielellä "Galactic Encounters"-sarjan taideteoksilla kuvitetut nuortenkirjat ovat:Suomentamattomat "Galactic Encounters"-sarjan kirjat ovatAlkuperäiset, Stewert Cowleyn omalla nimellään julkistamat TTA-kirjat ovat.Lisäksi kaksi ensimmäistä kirjaa "Spacecraft 2000-2100 AD" ja Space Battles"on julkiastu yhdessä nimellä
"Spacebase 2000".
Toiset tekijät ovat julkaisseet uusia Galax-sarjan kirjoja, jotka eivät joidenkin arvostelijoiden mielestä vastaa alkuperäisä TTA-kirjoja.
Uusia kirjoja:
Roolipelejä:
Galax-sarjassa käytetään pelkistettyä planeettaluokitusta, jossa määräävinä tekijöinä on planeetan lämpötila ja kosteus.
ESP Guitars
ESP Guitar Company (; ) on japanilainen sähkökitaroiden, bassojen ja akustisten kitaroiden valmistaja. Yhtiön pääkonttori sijaitsee Tokiossa ja sillä on toimipiste myös Kaliforniassa, Yhdysvalloissa. ESP Guitars on erikoistunut modernien sähkökitaroiden valmistukseen ja se tarjoaa useita mallisarjoja maailmanlaajuiseen myyntiin. Lisäksi ESP Guitars tekee mallistoja, joiden saatavuus on rajoitettu vain tiettyihin markkina-alueisiin tai maihin, kuten Japaniin, Eurooppaan, Yhdysvaltoihin tai Suomeen. Yhtiön tuotevalikoimaan kuuluvat muun muassa Japanissa mittatilauksena käsintehdyt "ESP Custom Shop" -kitarat ja bassot, piensarjatuotantona USA:ssa tehdyt "ESP USA" -mallit sekä suurempina erinä muun muassa Koreassa valmistetut edulliset "ESP LTD Series" -sarjan instrumentit.
Yhtiön perusti Hisatake Shibuya vuonna 1975 Japanissa. Electric Sound Products oli alun perin kauppa, joka myi mittatilauksena valmistettuja tarvikeosia kitaroihin. Kauppa sai mainetta myymiensä tuotteiden korkean laadun ansiosta ja alkoi pian valmistaa myös kitaroita ESP- ja Navigator -merkkisinä.
ESP:n valmistavat soittimet ovat erityisesti metallimuusikoiden suosiossa. Monet ESP Guitars -mallit ovat yhtiön itse suunnittelemia ja ne tunnistetaan usein modernista ulkoasusta sekä näyttävästä viimeistelystä. ESP:llä on myös arvostettu, perinteisempiin kitara- ja bassomalleihin perustuva tuotesarja.
Tunnetuilla kitaristeilla sekä basisteilla, kuten Max Cavaleralla, Jeff Hannemanilla, Kirk Hammettilla, James Hetfieldilla, Alexi Laiholla, Roope Latvalalla, Ron Woodilla, Tom Arayalla ja Gus G:llä on oma nimikkomallisto, "ESP Signature Series."
Katso myös .
Paul Stanley (albumi)
Paul Stanley on yhdysvaltalaisen hard rock -yhtye Kissin laulaja-kitaristi Paul Stanleyn levyttämä studioalbumi vuodelta 1978. Se on yksi Kiss-yhtyeen neljän jäsenen 18. syyskuuta 1978 julkaistuista neljästä sooloalbumista. Albumi menestyi yhtyeen jäsenten julkaisemista sooloalbumeista toiseksi parhaiten, ja se oli Yhdysvalloissa Billboard 200 -listalla parhaimmillaan sijalla 40.
Tokaarilaiset kielet
Tokaarilaiset kielet on kaksi sukupuuttoon kuollutta kieltä (tokaari A ja tokaari B) käsittävä kieliryhmä . Kieliä puhuttiin nykyisen Kiinan länsiosissa Tarimin altaan alueella ajanlaskun alun molemmin puolin. Tokaarilaiset kielet ovat indoeurooppalaisen kielikunnan itäisimpiä kieliä ja ovat muun muassa siksi herättäneet tutkijoiden keskuudessa mielenkiintoa. Tokaarikielillä oli oma aakkostonsa. Tokaarilaiset kielet hävisivät 800-luvulla puhujien sulauduttua uiguureihin, mitä käsitystä tukevät tokaarinkielisten tekstien käännökset uiguuriksi.
Ennen kuin Marc Aurel Stein 1900-luvun alussa löysi kielellä kirjoitettuja kirjakääröjä, tokaarista ei tiedetty mitään.
Olivia Newton-John
Olivia Newton-John (s. 26. syyskuuta 1948 Cambridge, Iso-Britannia) on englantilaissyntyinen australialainen näyttelijä ja laulaja.
Olivia syntyi vuonna 1948 Cambridgessa, jossa hän asui viisivuotiaaksi. Hänen vanhempansa olivat Irene Newton-John (o.s. Born) ja Brinley Newton-John. Silloin hänen perheensä muutti Australiaan, josta hänen isänsä oli saanut työtarjouksen Melbournen yliopiston Ormond Collegen johtajana. Voitettuaan laulukilpailun Olivia muutti takaisin Englantiin äitinsä kanssa. Hänellä oli monia suosittuja kappaleita, ja hän esiintyi televisiossa Cliff Richardin kanssa sekä elokuvassa "Tomorrow" (1970).
Newton-John oli mukana musikaalissa "Grease" ja samannimisessä elokuvassa vuodelta 1978. Hänen parinaan oli John Travolta.
Newton-John sairastui rintasyöpään 1990-luvun alussa, ja syöpä uusiutui vuonna 2017 ja levisi nyt selkään. Hän menetti sädehoitojen seurauksena ainakin tilapäisesti kävelykykynsä.
Fyysikko ja matemaatikko Max Born oli Olivia Newton-Johnin äidinisä.
Laiteajuri
Laiteajuri (tai lyhyemmin ajuri, Microsoftin suomennoksissa laiteohjain tai ohjain) on ohjelmisto, joka ohjaa tietokoneen oheislaitetta. Ajuri tuntee toisaalta käytettävän laitteen yksityiskohdat ja toisaalta se toteuttaa käyttöjärjestelmäkohtaisen rajapinnan, jonka kautta käyttöjärjestelmä pystyy antamaan toimintapyyntöjä oheislaitteelle.
Vanhoissa järjestelmissä laiteajuri ohjasi hyvinkin yksityiskohtaisesti laitteen toimintaa. Tällöin oli myös tyypillistä, että ohjattavaa laitetta varten asennettiin erityinen laiteohjain, joka oli juuri tätä laitetta varten tehty elektroninen piirilevy tai joukko piirilevyjä. Ajurin lisääminen ja vaihto tarkoitti tällöin niin sanottua käyttöjärjestelmän generointia, mikä vaati tyypillisesti koneen pysäyttämisen, suhteellisen pitkän kääntämisprosessin ja korkeaa asiantuntemusta varsinkin kerrostettujen käyttöjärjestelmäytimien kohdalla.
Nykyjärjestelmissä suuri osa ajurin tehtävistä on siirtynyt itse oheislaitteessa olevalle suorittimelle, ja laitteistorajapinnan tietokoneeseen päin toteuttaa jonkin standardinmukainen liityntä, kuten esimerkiksi USB. Tällöin ajurin tehtäväksi jää tämän rajapinnan ohjaus. Myös ajurien asennus on muuttunut mutkattomaksi: ajuri voidaan asentaa tai poistaa käynnistämättä konetta uudelleen, ja varsinkin asennus tapahtuu usein automaattisesti.
Joissain käyttöjärjestelmissä ajureita voi pinota, eli yksi ajuri ohjaa toista. Tämä on yksi tapa mahdollistaa yhteisen laiterajapinnan, kuten USB:n kautta erilaisten laitteiden, kuten levyjen, langattoman verkkoyhteyden, näppäimistön tai hiiren ohjaus.
Robert Englund
Robert Barton Englund (s. 6. kesäkuuta 1947 Glendale, Kalifornia) on Saturn-palkittu yhdysvaltalainen näyttelijä. Hänellä on ruotsalaisia sukujuuria.
Englundin ehkä tunnetuin roolihahmo on "Freddy Krueger" elokuvasarjassa "Painajainen Elm Streetillä" sekä sen seitsemässä jatko-osassa. Hän on ollut ehdolla Saturn-palkinnon saajaksi parhaasta sivuosan näyttelijästä elokuvista "Painajainen Elm Streetillä 3 – Unien soturit" (1987) ja "Painajainen Elm Streetillä 4 – Unien valtias" (1988).
Englund on näytellyt yli 70 elokuvassa ja televisiosarjassa vuodesta 1974 lähtien.
Mirosław Szymkowiak
Mirosław Szymkowiak (s. 12. marraskuuta 1976 Poznań, Puola) on puolalainen uransa päättänyt jalkapalloilija. Pelipaikaltaan Szymkowiak oli keskikenttäpelaaja.
Szymkowiak aloitti uransa Olimpia Poznańissa vuonna 1992 ja pelasi seurassa vuoteen 1994 asti. Sen jälkeen hän siirtyi Widzew Łódźiin viideksi ja puoleksi vuodeksi, jonka jälkeen Szymkowiak vaihtoi Wisła Krakówin seuraan kesken kauden 2000–2001. Seurassa hän voitti kolme Puolan mestaruutta vuosina 2001, 2003 ja 2004. Tammikuussa 2005 Szymkowiak liittyi turkkilaiseen Trabzonsporiin, jossa päätti uransa vuonna 2007.
Szymkowiak pelasi Puolan maajoukkueessa 33 ottelua tehden niissä kolme maalia. Hän kuului Puolan joukkueeseen Saksassa pidetyissä jalkapallon maailmanmestaruuskilpailuissa 2006.
Laiteohjain
Laiteohjain on tietokonelaitteiston osa, joka ohjaa toisen laitteen toimintaa, esimerkiksi näytönohjain, levyohjain tai oikosiirto- eli DMA-ohjain.
Microsoftin käyttöjärjestelmissä termi "(laite)ohjain" voi tarkoittaa myös laiteajuria.
Tamanami
Tamanami () oli Keisarillisen Japanin laivaston Yūgumo-luokan hävittäjä toisessa maailmansodassa.
Alus liitettiin 30. huhtikuuta 1943 palvelukseen otettaessa 1. laivaston 11. hävittäjälaivueeseen koululaivana päällikkönään Sakuma Eiji. Alus oli 8. kesäkuuta Hashirijimassa mukana pelastustöissä "Mutsun" tuhoutuessa räjähdyksessä. Alus siirrettiin 1. heinäkuuta 2. laivaston 2. hävittäjälaivueeseen ja sen päälliköksi vaihtui 7. heinäkuuta Aoki Kyuji. Alus suojasi 10.–15. heinäkuuta "Chūyōa" ja "Nisshiniä" matkalla Yokosukasta Trukille, jonne saavuttuaan alus suojasi saattueita Trukin ja Naurun sekä Palaun välisillä reiteillä. Se suojasi 18.–25. syyskuuta laivastoa matkalla Enewetakille.
Alus suojasi 29. syyskuuta – 5. lokakuuta "Junyōa" matkalla Kureen. Alus liitettiin matkana aikana 2. laivaston 2. hävittäjälaivueen 32. hävittäjäviirikköön. Se suojasi 14.–19. lokakuuta "Junyōa" edelleen Saekista Trukille. "Tamanami" suojasi 3.-5. marraskuuta amiraali Kuritan raskaita risteilijöitä Trukilta Rabauliin, josta se suojasi 5.–8. marraskuuta "Suzuyaa" ja "Mogamia" paluumatkallaan Trukille. Alus suojasi 10.–15. marraskuuta "Atagon" ja "Takaon" Trukilta Yokosukaan. Alus suojasi 26. marraskuuta – 1. joulukuuta paluumatkalla "Shōkakua" ja "Chitosea".
"Tamanami" suojasi 7.–15. joulukuuta tankkerisaattueita Palaulle, kunnes se suojasi 16.–21. joulukuuta "Mogamia" matkalla Kureen. Alus suojasi 19. tammikuuta – 3. helmikuuta 1944 Yokosukasta Trukille "Zuihōn", "Chiyodan" ja "Takaon". Trukilta se saattoi 10.–15. helmikuuta "Musashin" ja "Ōyodon" Jokosukaan. Alus suojasi 22. maaliskuuta – 2. huhtikuuta joukkojenkuljtetussaattueen Japanista Saipanille, josta se suojasi 7.–14. huhtikuuta saattueen edelleen Ulithin kautta Palaulle. Alus palasi 16.–20. huhtikuuta Yokosukaan.
Alus suojasi 10.–16. toukokuuta "Musashin", "Chitosen", "Chiyodan" ja "Zuihōn" Saekista Okinawan kautta Tawitawille. Aluksen päällikkö Aoki siirtyi 32. hävittäjäviirikön komentajaksi ja hänen tilalleen aluksen päälliköksi tuli 15. kesäkuuta Chihogi Tomiji. Alus suojasi 19.–20. kesäkuuta amiraali Kuritan tukialusosastoa Filippiinienmeren taistelussa. "Tamanami" suojasi 23.–29. kesäkuuta tankkeri "Kokuyomarun" Okinawalta Manilan kautta Singaporeen. Alus lähti 2. heinäkuuta Singaporesta tankkerin kanssa paluumatkalle. Alus suojattavineen erkani muusta saattueesta mennäkseen Manilaan. Yhdysvaltain laivaston sukellusvene "USS Mingo" torpedoi 7. heinäkuuta 1945 "Tamanamin", joka räjähti. Alus upposi 280 kilometriä Manilasta lounaaseen vieden mukanaan koko miehistön.
Suzunami
Suzunami (, "suzunami", ’viileä aalto’) oli Keisarillisen Japanin laivaston Yūgumo-luokan hävittäjä toisessa maailmansodassa.
"Suzunami" liitettiin palvelukseen otettaessa ensimmäisen laivaston 11. hävittäjälaivueeseen koulututettavaksi päällikkönään Kamiyama Masao. Alus liitettiin 20. elokuuta laivueen 32. hävittäjäviirikköön, joka siirrettiin 30. syyskuuta toisen laivaston 2. hävittäjälaivueeseen. Alus suojasi 15.–20. lokakuuta "Yamashiroa", "Iseä" ja "Tatsutaa" Saekilta Trukiin niiden suojatessa joukkojenkuljetussaattuetta. Se suojasi "Tatsutan" kanssa joukkojenkuljetusta Trukilta Pohnpeihin ja takaisin. Aluksen saavuttua Trukille se määrättiin 3. marraskuuta suojaamaan amiraali Kuritan raskaista risteilijöistä muodostettua osastoa Rabauliin. "Suzunami" erkani 4. marraskuuta osastosta "Chokain" kanssa suojaamaan vaurioitunutta tankkeri "Nissho Marua" paluumatkalle Trukiin, jonne osasto saapui 7. marraskuuta.
"Suzunami" lähti 7. marraskuuta Trukilta Rabauliin, jonne se saapui 10. marraskuuta. Yhdysvaltain laivaston lentotukialukselta lähteneet lentokoneet hyökkäsivät 11. marraskuuta 1943 Rabauliin. Raporttien mukaan "Suzunami" oli lataamassa torpedoita sataman suulla, kun siihen osui pommi. Räjähdyksessä 148 miehistönjäsentä sai surmansa, mukaan lukien komentaja Kamiyama.
Ōnami (1942)
Ōnami (, ’suuri aalto’) oli keisarillisen Japanin laivaston Yūgumo-luokan hävittäjä toisessa maailmansodassa. Alus valmistui 29. joulukuuta 1942 Osakassa ensimmäisenä päällikkönään Kikkawa Kiyoshi.
"Ōnami" liitettiin 20. tammikuuta 1943 2. laivaston 2. hävittäjälaivueen 31. hävittäjäviirikköön. Alus suojasi 20.–25. tammikuuta "Atagoa" Kuresta Trukille ja edelleen 31. tammikuuta – 9. helmikuuta Guadalcanalin evakuointia partioimalla.
Alus suojasi 15.–20. helmikuuta laivaston paluun Trukilta Yokosukaan ja se suojasi 28. helmikuuta – 5. maaliskuuta "Chuyon" Yokosukasta Trukille. Alus suojasi 12.–17. maaliskuuta joukkojenkuljetussaattueetta Trukilta Tarawalle, josta se palasi 20.–29. maaliskuuta Saipanin kautta Trukille. Alus suojasi 14.–27. huhtikuuta saattueita Trukin ja Rabaulin välillä ja edelleen 3.–13. toukokuuta Trukilta Rabauliin ja Kaviengiin. Alus suojasi 13.–26. kesäkuuta saattueita väleillä Trukilta Enewetakille ja Kwajaleinille ja 28. kesäkuuta – 28. heinäkuuta Trukin ja Kuren välillä.
"Ōnami" suojasi 4.–9. syyskuuta "Taiyoa" Trukilta Yokosukaan, minkä jälkeen se siirrettiin Maizurun laivastontelakalle huollettavaksi. Alus suojasi 18.–26. syyskuuta "Awatamarun" Ujinasta Pohnpeihin ja edelleen Trukille, jonne ne saapuivat 1. lokakuuta. Alus suojasi 17.–26. lokakuuta laivastoa Trukilta Eniwetokille estämään Yhdysvaltain laivaston syöksyt. Osasto palasi Trukille. Alus johti 31. lokakuuta – 1. marraskuuta lentomiehistöjen kuljetusta Trukilta Kaviengiin ja edelleen Rabauliin. Se suojasi 6. marraskuuta joukkojenkuljetusta Bougainvilleen valmisteltaessa Cape Torokinan maihinnousua.
Alus johti 21. ja 24.–25. marraskuuta joukkojenkuljetusta ja Bukan evakuointia. Saattue kohtasi Yhdysvaltain laivaston hävittäjät "USS Charles Ausburne", "USS Claxton" ja "USS Dyson" St. Georgen niemen taistelussa, jossa "Ōnamiin" osui torpedo 100 kilometriä St. Georgen niemestä kaakkoon. Alus tuhoutui räjähdyksessä surmaten koko miehistön mukaan lukien 31. hävittäjäviirikön komentajakapteeni Kagawa Kiyoton. "Ōnamin" päällikkö, komentaja Kikkawa sai kuolemansa jälkeen kaksi ylennystä, ainoana hävittäjäkapteenina koko keisarillisen Japanin laivastossa.
Kentin yliopisto
Kentin yliopisto (The "University of Kent") on Kentissä, Englannissa vuonna 1965 perustettu yliopisto. Opiskelijoita yliopistossa on lähes 19 300, joista noin 15 000 opiskelee perustutkintoa ("undergraduate") ja loput jatkotutkintoa ("postgraduate"). Noin 24 % opiskelijoista tulee Ison-Britannian ulkopuolelta ja yliopistossa on edustettuna yli 128 kansallisuutta.
Kentin yliopisto sijaitsee Kaakkois-Englannissa historiallisessa Canterburyn kaupungissa, jossa 300 eekkerin kokoiselle kampusalueelle yliopisto on rakennuttanut muun muassa 6 000 opiskelijalle asuintilat. Vuonna 1982 Kentin yliopisto avasi Tonbridgessä opiskelukeskuksen, joka keskittyy etenkin osa-aikaopiskeluun.
Brysseliin avattiin kansainvälisten opintojen yksikkö vuonna 1998 ja Medwayn kampus aloitti toimintansa vuonna 2005. Kentin yliopistolla on myös kansainväliset keskukset Pariisissa, Roomassa ja Ateenassa.
Yliopisto on jakaantunut kuuteen "collegeen", jotka ovat:
Yliopistossa on kolme tiedekuntaa: Humanistinen, luonnotieteellinen ja yhteiskuntatieteellinen tiedekunta.
Colleget omistavat omat tilansa niin seminaarihuoneista luentosaleihin ja opiskelijoita varten luotuihin asuintiloihin. Näiden lisäksi kampusalueella on myös Parkwood -niminen 'opiskelijakylä' sekä ulkopuolinen, japanilaiskulttuuria edustava Chaucer College, jonne myös opiskelijoilla on mahdollisuus majoittautua.
Kentin yliopistossa opiskelleita suomalaisia ovat muun muassa Tarja Halosen tytär Anna Halonen ja kirjailija Laura Honkasalo.
Tarja Halonen on yliopiston kunniatohtori.
Kent (kreivikunta)
Kent on kreivikunta Kaakkois-Englannissa. Idässä ja etelässä sitä rajaavat Englannin kanaali, lännessä East Sussexin, Surreyn ja Suur-Lontoon kreivikunnat ja pohjoisessa Pohjanmeri. Asukkaita Kentissä on yli 1,6 miljoonaa.
Kentin alueen merkittävimmät kaupungit ovat hallinnollinen pääkaupunki Maidstone (138 959 asukasta 2001), Canterbury (42 258, 2001), Dover (28 000, 2001) ja Rochester (24 000, 1991). Canterburyssa on Canterburyn arkkipiispan eli Englannin kirkon (ja samalla koko anglikaanisen kirkon) johtajan istuin. Kaupunki on tullut tutuksi myös Geoffrey Chaucerin klassikkokirjasta "Canterburyn tarinoita". Myös Rochesterissä vaikuttaa tärkeä piispanistuin.
Kentiä on usein kutsuttu "Englannin puutarhaksi", sillä kreivikunnassa kasvatetaan paljon humalaa ja siellä viihtyvät kirsikka- ja omenapuut.
Merkittäviä Kentin asukkaita ovat olleet muun muassa kirjailija Charles Dickens ja luonnontieteilijä Charles Darwin.
Alueella sijaitsee myös Kentin yliopisto.
Zvartnots
Zvartnots (armeniaksi: Զվարթնոց) on Armenian lounaisosassa Vagharšapatin eli Etšmiadzinin kaupungin itälaidalla sijaitseva arkeologinen kohde, joka käsittää muun muassa 600-luvulla rakennetun kirkon rauniot. Alue kuuluu yhdessä kolmen Vagharšapatin kirkon kanssa UNESCOn maailmanperintöluetteloon.
Vuosien 641 ja 662 välillä katolikos Nerses III rakensi majesteettisen Pyhän Yrjön katedraalin Zvartnotsiin. Kirkko tuhoutui maanjäristyksessä vuonna 930. Se pysyi haudattuna aina 1900-luvulle asti. Alueella tehtiin kaivauksia 1900–1907 ja katedraalin lisäksi löydettiin katolikoksen palatsin ja viinitarhan jäännökset.
Kirkko oli sisältä kreikkalaisen ristin muotoinen, siinä oli kolme laivaa ja se oli koristeltu freskoin. Ulkopuolelta kirkko näytti 32-kulmaiselta monikulmiolta ja kaukaa katsottuna ympyränmuotoiselta. Kirkossa oli luultavasti kolme kerrosta.
Oiva Lohtander
Oiva Orvo Arvid Lohtander (s. 15. huhtikuuta 1942 Vilppula, Suomi) on suomalainen näyttelijä, ohjaaja ja dramaturgi.
Lohtander kävi teatterikoulun vuosina 1962–1965. Hän sai vuonna 2000 Venla-palkinnon parhaasta miespääosasta (Komisario Jansson) televisiosarjassa "Raid". Parhaan miessivuosa-Jussin Lohtander sai vuonna 1996 Jari Halosen ohjaamasta elokuvasta "Joulubileet". Lohtander oli pitkäaikainen ja viimeinen Yleisradion televisioteatterin vakionäyttelijöistä. Hän on esiintynyt lukuisissa televisioelokuvissa ja -sarjoissa, kuunnelmissa, elokuvissa sekä eri teattereissa; 2000-luvulla näyttämöinä ovat olleet muun muassa Espoon Kaupunginteatteri sekä Tampereen Teatteri.
Haghpat
Haghpat (armeniaksi: Հաղպատ) on kylä Armeniassa Lorrin maakunnassa lähellä Alaverdin kaupunkia ja Georgian rajaa. Kylä tunnetaan 900-luvulla rakennetun Haghpatavankin (Հաղպատավանք) bysanttilaisen, linnoitetun luostarikompleksin ansiosta. Rakennusryhmä kuuluu myös yhdessä läheisen, noin neljä kilometriä länsilounaaseen sijaitsevan Sanahinin luostarin kanssa UNESCOn maailmanperintöluettelooon.
Yhdessä näihin luostareihin rakennettiin yli kolmen vuosisadan kuluessa yli 20 erilaista kirkkoa tai kappelia, neljä laajennusosaa, kellotorneja, hautoja, akatemian rakennus, kirjavarastoja, ruokaloita, siltoja ja lukuisia asuintaloja. Luostarikompleksi kuuluu Armenian apostoliselle kirkolle. Alueelta löytyy useita kaiverrettuja muistokiviä sekä piispojen hautoja, joita on siroteltu ympäri luostarialuetta. Rakennusryhmä edustaa loistavaa esimerkkiä keskiaikaisesta armenialaisesta arkkitehtuurista.
Harhpatinin luostari perustettiin kuningas Abas I:n aikana. Pieni Pyhän Ristin (Sourb Nshan) kirkko, jonka rakentamien aloitettiin 966-967 on kokonaisuuden vanhin rakennus. Luostarin pääkirkon kustantamiseen on osallistuivat prinssi Khutulukhaga, prinssit Smbat ja Kurike sekä kuningatar Khosrvanuch, kuningas Ashot III Armollisen (Աշոտ Գ. Ողորմած) puoliso. Luostari rakennettiin tietoisesti mäenrinteen puolivälin tasangolle. Suurin kirkko on Pyhän Ristin katedraali (Sourb Nshan) , jonka rakentaminen aloitettiin noin vuonna 976, ja joka valmistui 991 kuningas Smbatin aikana. 1100-luvulla kirkkoon rakennettiin mahtava kellotorni, luostari sai kirjaston ja ruokalan. Erillisen Sourp Astvatzatzinin (Jumalanäidin) kappelin akustiikka todetaan upeaksi.
Haghpatin kylä ei juurikaan hyödy turistejakin kiinnostavasta luostarista. Suurin osa asukkaista saa elantonsa karjankasvatuksesta tai maanviljelyä. Kylä sijaitsee ylätasangolla, johon joet ovat tehneet syviä halkeamia.
Danielle Steel
Danielle Fernandes Dominique Schuelein-Steel (s. 14. elokuuta 1947 New York) on yhdysvaltalainen kirjailija.
Sukujuuriltaan portugalilais-saksalainen Steel opiskeli nuorena New Yorkissa ja lähti Pariisiin, jossa hän työskenteli mainostoimistossa. Hän alkoi kirjoittaa romaaneja, joita on käännetty 43 kielelle ja myyty yli 650 miljoonaa kappaletta. Vuonna 1989 Steel pääsi "Guinnessin ennätystenkirjaan" oltuaan "The New York Timesin" parhaiten myyneiden kirjojen listalla 381 viikkoa peräkkäin.
Steel on yhdeksän lapsen äiti, ja toimii monissa lasten hyvinvointia edistävissä yhdistyksissä. Hän asuu lapsineen San Franciscossa. Perhe-elämän ja luovan työn ohella Steel on ottanut televisiossa kantaa lasten hyväksikäyttöä vastaan. Hän on American Humane Associationin puolestapuhuja.
"Publishers Weekly" -lehden laatiman tilaston mukaan Steel oli 1990-luvun kolmanneksi myydyin kirjailija Yhdysvalloissa. Steelin teoksia myytiin 1990-luvulla yli 37,5 miljoonaa kappaletta. Parempaan tulokseen ylsivät vain jännityskirjailijat John Grisham ja Stephen King.
Hall of the Mountain King
Hall of the Mountain King on Savatage-yhtyeen vuonna 1987 julkaistu konseptialbumi, jolla yhtye yhdisti musiikkiinsa ensimmäistä kertaa taidemusiikin piirteitä uuden tuottajan Paul O'Neillin ehdotuksesta. Albumi menestyi uudistusten ansiosta huomattavasti paremmin kuin edeltäjänsä, "Fight for the Rock", ja on edelleen yhtyeen myydyin albumi.Edelin Euroopan uudelleenjulkaisun bonuskappale
SPV:n Euroopan uudelleenjulkaisun bonuskappaleet
Puolalanmäen lukio
Puolalanmäen lukio sijaitsee Turun keskustassa Puolalanmäellä. Lukiossa toimii yksi Suomen kymmenestä musiikkilukiosta, ja 40 % lukion 450 oppilaasta käy musiikkilinjaa. Lukio on hyvin kansainvälinen vaihto-oppilaiden, kansainvälisyyskurssien, musiikkitoiminnan (kuoromatkat yms.) ja monipuolisten kielten opiskelumahdollisuuksiensa vuoksi.
Puolalanmäen lukio jatkaa vuonna 1928 perustetun Turun Toisen Suomalaisen Lyseon, sittemmin Puolalan Yhteislyseon perinnettä. Jälkimmäinen näistä entisistä nimistä on edelleen koulurakennuksen Puutarhakadun puoleisessa seinässä. TTSL:n kutsumanimenä käytettiin koulun perustajan ja pitkäaikaisen rehtorin H. W. Halmeen lempinimestä väännettyä ”Hessun koulua”, Puolalan Yhteislyseo puolestaan tunnettiin Pyllinä, jota nimeä koulun myöhemmätkin oppilaat ovat käyttäneet. Puutarhakatu 5:n koulutaloon ”Hessun koulu” muutti sodan jälkeen ruotsinkielisen reaalilyseon toiminnan päätyttyä toimittuaan sitä ennen mm. Kauppatorin laidalla sijainneessa entisessä postitalossa. Muuton jälkeen entisen poikakoulun ovet aukesivat myös tytöille.
Samassa rakennuksessa toimii yläaste, joka yhdistyi vuoden 2006 elokuussa Puolalan ala-asteen kanssa yhtenäiseksi oppilaitokseksi. Nykyisin Puolalan yläaste käyttää nimeä Puolalan yläkoulu, ja ala-aste puolestaan nimeä Puolalan alakoulu, mutta lukiota ei sisällytetty koulu-uudistukseen. Puolalan alakoulu toimii eri tiloissa kuin yläkoulu ja lukio.
Puutarhakatu 5:n koulutalo valmistui alun perin Svenska Lyceum i Åbon tiloiksi vuonna 1888. Sen suunnitteli arkkitehti Florentin Granholm. Rakennusta laajennettiin 1950-luvun lopulla arkkitehti A. Piiraisen suunnitelman mukaan. Rakennuspari peruskorjattiin vuosina 2010–2012.
Tornikatu 4:n koulutalo valmistui 1900-luvun alussa arkkitehti Wivi Lönnin suunnittelemana Åbo Svenska Samskolanin käyttöön. Nykyinen lukion päärakennus on osoitteessa Aurakatu 11 eli vanhassa kauppaopiston talossa.
Lukion rehtorina toimi vuoteen 1993 asti Eeva Matinolli (joka oli aloittanut Puolalan Yhteislyseon rehtorina vuonna 1969), 1993–2011 Pekka Pesonen ja 2011 alkaen Jouko Kauppinen.
Vuonna 1981 lukion 18-vuotias miesopiskelija surmasi opettajansa lyömällä tätä lapiolla.
Luostarivuoren lukio
Luostarivuoren lukio sijaitsee Turun keskustassa Samppalinnanmäellä Luostarinkadulla. Lukion tavoitteena on toimia yleislukiona, jonka kurssitarjonta on mahdollisimman laaja ja monipuolinen . Lukio on menestynyt vuosittaisessa yo-kirjoituksiin perustuvassa puoltoäänivertailussa erinomaisesti - vuoden 2008 kevään MTV3:n lukiovertailussa Luostarivuori sijoittui Suomessa viidenneksi ja oli Helsingin ulkopuolisista lukioista paras. (Seuraavaksi paras turkulainen lukio oli Klassikko, joka sijoittui Suomessa sijalle 17.)
Lukio on saanut nimensä Samppalinnanmäellä aikaisemmin sijainneen luostarin mukaan. Ennen nykyisen kaltaista yhteislukiota rakennuksessa toimi tyttölyseo.
Ohio (täsmennyssivu)
Ohio voi viitata seuraaviin:
Herodes Filippos
Herodes Filippos oli Herodes Suuren poika ja Ituraean sekä Trakhonitisin tetrarkki vuosina 4 eaa. – 34.
Filippos sai koulutuksensa Roomassa veljiensä Arkhelaoksen ja Antipaan kanssa. Herodeksen kuollessa Filippoksesta tuli isänsä valtakunnan koillisosan hallitsija. Filippos meni naimisiin sukulaisensa Salomen kanssa. Josefus kuvailee Filipposta maltillisena hallitsijana.
Filippoksen kuoleman jälkeen vuonna 34 Tiberius liitti hänen alueensa Syyrian provinssiin. Tiberiuksen kuoleman jälkeen vuonna 37 Caligula antoi alueen kuitenkin Filippoksen veljenpojalle Herodes Agrippalle.
M/S Freedom of the Seas
M/S Freedom of the Seas on Royal Caribbean Internationalin risteilyalus.
Valmistuessaan tämä 18-kansinen laiva oli maailman suurin matkustajalaiva. Tittelin aiempi haltija oli RMS Queen Mary 2. Freedom-luokan alukset ovat vetoisuudeltaan suurempia, mutta ulkomitoiltaan pienempiä kuin Queen Mary 2. Vuonna 2009 Turussa valmistunut M/S Oasis of the Seas (aiemmalta työnimeltään "Genesis") vei Freedom-luokalta suurimman matkustaja-aluksen tittelin.
Aluksella on viihdykkeenä mm. vesipuisto, Flowrider, jossa voi harrastaa lainelautailua, urheilukenttä (mm. lento- ja koripalloa varten), kiipeilyseinä ja luistinrata. Aluksessa on myös matkapuhelin- ja Wi-Fi-verkko.
Aluksessa on keulasta perään ulottuva kävelykatu, promenadi. Tätä rakennetta käytettiin ensi kerran 1990 rakennetussa risteilylautta "Silja Serenadessa", ja sen sisarlaivassa "Silja Symphonyssa".
Freedom of the Seas-laivassa on 3 500 km sähkökaapelia, 160 km putkia ja 5 800 neliömetriä ikkunoita. Aluksen runkoon on käytetty 340 000 neliömetriä teräslevyä, 520 kilometriä profiloitua terästä, 1 630 km hitsaussaumaa ja 420 000 litraa maalia.
M/S "Freedom of the Seas" rakennettiin Aker Yardsin Pernon telakalla Turussa. Alukselle valmistui Turussa myös 2 sisaralusta: M/S "Liberty of the Seas" keväällä 2007 ja M/S "Independence of the Seas" keväällä 2008.
M/S "Freedom of the Seas" viimeisteltiin vielä Blohm und Voss -telakalla Hampurissa, Saksassa 17. huhtikuuta – 24. huhtikuuta 2006 välisenä aikana. Hampuriin matkatessaan aluksen täytyi ajaa Ison-Beltin sillan alta. Vaikka silta on melkein 70 m korkealla, laiva ajettiin sillan alta merenpinnan tason ollessa matalalla; aluksen ja sillan väliin saatiin lisää tilaa ajamalla alus sillan alta huippunopeudella ().
Saksasta "Freedom of the Seas" jatkoi matkaansa Oslon (25. huhtikuuta) ja Southamptonin (29. huhtikuuta) kautta ja lähti Atlantin ylitykselle 3. toukokuuta 2006.
"Freedom of the Seas" kastettiin virallisesti 12. toukokuuta 2006 New Yorkissa ja varsinaisen risteilytoiminnan alus aloitti 4. kesäkuuta läntisellä Karibianmerellä.
23. toukokuuta 2015 alus irroittautui Falmouthin satamasta Jamaikalla, kunnes noin mailin päässä satamasta miehistö ilmoitti tulipalosta laivan konehuoneessa. Aluksen korsteeni kärsi palossa vahinkoja.
FK Austria Wien
FK Austria Wien on itävaltalainen jalkapalloseura maan pääkaupungissa Wienistä. Seura on perustettu vuonna 1911 ja sen värit ovat violetti ja valkoinen. Austriaa on yleisesti pidetty ylempien yhteiskuntaluokkien seurana, kun paikallisvastustaja Rapid Wien on ollut työväenseura. Joukkue tunnetaan lempinimellä "Die Veilchen" ’violetit’.
Austria on paikallisvastustajansa jälkeen Itävallan menestynein seura. Ensimmäisen mestaruutensa se voitti vuonna 1924 ja yhteensä sillä on 24 Itävallan mestaruutta. Seuran viimeisimmät Itävallan mestaruudet ovat kausilta 2005–2006 ja 2012–2013. Austria ei ole koskaan pudonnut alemmille sarjatasoille vaan se on pelannut koko historiansa ajan liigatasolla. Se on lisäksi 27-kertainen cupmestari ja kaksinkertainen Mitropa Cupin voittaja. Mestarien liigassa seura on ensimmäisen kerran mukana kaudella 2013–2014.
Austria pelaa ottelunsa Horr Stadionilla, jonne mahtuu 11 800 katsojaa.
Austrialla on reservijoukkue Austria Amateure, joka on pelannut Itävallan toiseksi korkeimmalla sarjatasolla Red Zac Erste Ligassa.
Space Shot
Space Shot on vapaapudotustorni, jota valmistaa amerikkalainen huvipuistolaitevalmistaja S&S Power. Laite on tornityyppinen laite joka käyttää paineilmaa laukaistakseen matkustajat tornin huipulle ja hidastaakseen vapaata pudotusta kevyin pomppauksin takaisin lastausalueelle. Suomessa tällainen laite on Linnanmäellä ja se käyttää nimeä Raketti.Mekaniikka käsittää keskustornin, jonka ympärillä on tornin ympärillä liikkuva vaunu. Vaunussa on istuinrivejä, joilla matkustajat istuvat kasvot ulospäin tornista. Tornin sisällä on iso pilarinen putkijärjestelmä. Pääputkessa on vaijeri joka on kiinnitetty mäntään toisesta päästään ja tornin ympärillä olevaan vaunuun toisesta päästään.
Lastausasennossa istuinvaunu on tornin juurella ja mäntä on tornin huipulla putken sisällä. Kun laite on lastattu, vaunua nostetaan hieman ylöspäin maasta ja lastatut penkit punnitaan jotta saadaan laskettua tieto siitä, paljonko painetta tarvitaan laukaisemaan matkustajat turvallisesti tornin huipulle. Ilmajärjestelmän lataamisen jälkeen paineistettu ilma päästetään keskimmäiseen putkeen jolloin se painaa putkessa olevaa mäntää nopeasti alaspäin. Kun mäntä liikkuu alaspäin, se vetää kaapelia alaspäin väkipyörän yli ylhäällä, nostaen tornin ulkosyrjällä olevaa vaunua ylöspäin.
Kun ilma on poistettu painejärjestelmästä, vaunu laskeutuu alaspäin palauttaen männän takaisin putken yläpäähän. Kun mäntä liikkuu ylöspäin, ilma putken sisällä paineistuu ja laajenee, aiheuttaen sen, että vaunu ponnahtaa takaisin ylöspäin muutaman kerran. Jokaisen pompun aikana venttiili putken päässä päästää pois paineilmaa jolloin aina seuraava ponnahdus pienenee kunnes vaunu laskeutuu takaisin lastausalueelle.
"Alla on kuvin selitetty laitteen toiminta:"
Billion Dollar Babies
Billion Dollar Babies on yhdysvaltalaisen Alice Cooper -rockyhtyeen kuudes studioalbumi, joka ilmestyi maaliskuussa 1973. Sitä on yleisesti pidetty yhtenä Alice Cooperin uran parhaista kokonaisuuksista. Albumi saavutti ykköstilan Billboardin pop-albumien listalla. Single "Elected" nousi Billboardin pop-singlelistalla sijalle 26. ja Britannian listan ykköseksi. Kappaleesta tehty musiikkivideo oli ensimmäisiä, jossa soittajat näyttelivät lyhyen tarinan eivätkä vain soittaneet. Lisäksi kaksi muuta singleä nousi Top-40:een: "Hello Hooray" ja "No More Mr. Nice Guy". Sanoituksellisesti levyn kappaleissa toistuu Yhdysvaltojen politiikkaa kohtaan suunnattu piikikäs satiiri (1972 oli vaalivuosi Yhdysvalloissa). Kappale ”I Love The Dead” on musiikkihistorian ensimmäinen tunnettu kappale aiheesta Nekrofilia. Kappale herätti suurta paheksuntaa ja enteili Cooperin tulevaa tyyliä. Muita käsiteltyjä aiheita levyllä ovat hammaslääkärissä käynti (”Unfinished Sweet”) ja seksuaalinen häirintä (”Raped and Freezin’”). T. Rexin keulahahmo Marc Bolan soitti kitaraa kolmella raidalla..
Yhtye päätti käyttää ansaitsemiaan lisätuloja lavashown parantamiseen – yhteensä 1,2 miljoonaa dollaria. Billion Dollar Babies -kiertue oli menestys ja tuotti voittoa 4,6 miljoonaa dollaria (puolet enemmän kuin The Rolling Stones edellisen vuoden Amerikan-kiertueellaan). Kaiken kaikkiaan yhtye ansaitsi vuonna 1973 yli 17 miljoonaa dollaria.
Alice Cooper Groupin neljä jäsentä käyttivät nimeä "Billion Dollar Babies" lähdettyään vuonna 1974 laulajansa kanssa eri teille.
The Amazing Randi suunnitteli lavashow’ssa käytetyn giljotiinin sekä muutamia muita erikoisefektejä.
Kappaleet tältä levyltä ellei toisin mainita.
Jesse
Jesse on miehen etunimi. Suomessa Jessen nimipäivä vietetään 13. elokuuta.
Jesse on kreikkalainen muoto heprealaisesta nimestä "Iisai" (Yishai, יִשַׁי) , joka merkitsee: "Jahve pysyy" tai "Jahven mies". Raamatussa Iisai, joissakin käännöksissä Jesse, on kuningas Daavidin isä ja samalla Jeesuksen kaukainen esi-isä.
Suomessa nimi Jesse on yleistynyt vasta 1980-luvulta alkaen. Sen yleistymiseen lienevät vaikuttaneet etenkin tunnetut amerikkalaiset näyttelijät, urheilijat ja poliitikot. Almanakassa nimi on ollut vuodesta 1995. Elokuuhun 2015 mennessä nimi Jesse on annettu Suomessa noin 12 290 henkilölle.
Kupittaan lukio
Kupittaan lukio oli Turussa vuoteen 2012 toiminut lukio. Kupittaan yhteiskoulusta vuonna 1957 alkunsa saanut lukio toimi Vasaramäen kaupunginosassa Syreenikujalla (nyk. Vasaramäen koulun yläkoulu) ja ICT-talossa Kupittaan rautatieaseman vieressä. Syksyllä 2012 IT-painotteinen Kupittaan lukio yhdistyi urheilupainotteisen Aurajoen lukion kanssa Kerttulin lukioksi.
Lukiossa opiskeli vuosittain noin 360 oppilaista, joista 90 kävi vuonna 2000 perustettua Informaatioteknologian ja median (ITM) erikoislinjaa. Lukion erikoisuuksia olivat lukiossa toimiva Cisco Networking Academy (CCNA-koulutus) sekä yhteistyö Turun yliopiston informaatioteknologian laitoksen ja Turun kauppakorkeakoulun tietojärjestelmätieteen laitoksen kanssa.